Z A P I S N I K
3. sjednice Vijeća Mjesnog odbora Gračani održane 25. rujna 2025. 
Zagreb, Isce 15 s početkom u 19,30 sati

Nazočni članovi Vijeća:
Goran Bratković, Noa Rettig, Grga Salopek, Doris Drmak, Marijan Kos i Ana Večerin Novaković.

Odsutni članovi Vijeća :
Marija Benko Kulenović.

Predsjedava: Marijan Kos, predsjednik Vijeća.

Zapisnik vodi: Doris Drmak


Predsjednik konstatira da je nazočno 6 od ukupno 7 članova Vijeća, što znači da Vijeće može pravovaljano odlučivati, te otvara 3. sjednicu Vijeća Mjesnog odbora.

Predsjednik Vijeća daje zapisnik 2. sjednice na verifikaciju.
Vijeće ne prihvaća tekst Zapisnika 2. sjednice Vijeća, sa 6 glasova protiv.

Vijećnik Goran Bratković traži pojašnjenje Članka 86. Statuta Grada Zagreba, svi vijećnici su suglasni sa prijedlogom.

Na prijedlog predsjednika utvrđuje:

DNEVNI  RED

	1. 
	Zaključak o deficitarnim obrtničkim djelatnostima na području Mjesnog odbora Gračani – donošenje zaključka

	2. 
	Pitanja, prijedlozi i obavijesti




Ad1. Zaključak o deficitarnim obrtničkim djelatnostima na području Mjesnog odbora Gračani – donošenje zaključka

Uvodno obrazloženje iznosi Predsjednik Vijeća.

U raspravi sudjeluju: Goran Bratković, Noa Rettig, Grga Salopek, Doris Drmak, Marijan Kos i Ana Večerin Novaković, 

Vijeće većinom glasova od 0 ZA , 0 PROTIV , 6 SUZDRŽANO (Goran Bratković, Noa Rettig, Grga Salopek, Doris Drmak, Marijan Kos i Ana Večerin Novaković) 

Nakon razmatranja, Vijeće nije donijelo Zaključak po ovoj točci.

(Službena zabilješka se prilaže ovom zapisniku i njegov je sastavni dio.)


Ad2. Pitanja, prijedlozi i obavijesti


Pitanja i prijedlozi članova Vijeća:

	Član Vijeća
	Kratak sadržaj pitanja ili prijedloga


	Svi članovi
	· VMO Gračani upućuje zahtjev prema nadležnoj instituciji za izradu prometne studije za Gračane pošto je promet jedno od gorućih pitanja u Gračanima i godinama se nije ništa poduzimalo (pogotovo ujutro i popodne oko OŠ i Vrtića, pitanje dana kada će eskalirati neki sukob)

· Hitno puštanje u funkciju javnog zdenca (Franceka) kod kčbr. 35. Gračansko Dolje

· Potok Pustodol kod izgradnje kanalizacijske mreže u ulici Pustodol potok je preusmjeren u cijev kanalizacije a time je prekinut dotok pitke vode u javni zdenac kčbr. 1559., k.o. Gračani

· Postavu dva koša za smeće na košarkaškom igralištu iznad dječjeg igrališta

· Gračanska cesta 127 D – 145 H potrebno je urediti nogostup jer je uništen

· Jazbina 172, popravak ceste (velike rupe)

· Isce kod kbr. 72 veliko ulegnuće ceste od teških građevinskih strojeva.

· Gračansko Borje kbr. 7D propala rešetka

· Na okretištu Mihaljevac u smjeru Grada 50-tak metara od polazišta 14-tice oštar zavoj u kojem je prije nekoliko tjedana gospođu sa dječjim kolicima (stajala je uredno na označenom mjestu za kolica) bacilo na prozor i ispalo je cijelo staklo, a mogla je i gospođa ZET je zataškao taj incident

· Molba putnika korisnika javnog prijevoza produljenje linije busa 233 do Kaptola te vračanje tramvajske linije 15 u noćnim satima do Gračanskog Dolja kako je nekada bilo, jer je daleko ići noću od Gračanske ceste do ulica Gračani, Nadvina, Trnčevičev put i Isce

· Upozoriti investitora u ulici Zvečaj, a koji koristi Gjurkov put da sanira poprečne rešetke na novoasfaltiranom putu/cesti koje su teška građevinska vozila već rasklimala i lupaju

· 80 stanovnika ulice Gračansko Dolje podnijelo je peticiju protiv jednosmjernog prometa u ulici, smatraju da će se time povećati brzina vožnje automobila

· postavljanje znaka zabrane parkiranja na vrata ograde Mjesnog odbora gdje je pristup za invalide i osobe slabije pokretljivosti, označavanje ulaza sa dvije žute linije

· postavljanje/vračanje metalnog stupića na ulazu platoa dječjeg igrališta ispred Tunela

· ulica Bunjaki gdje je bio javni zdenac „Francek“ već više od dvije godine otvorena je rupa koja nije sanirana micanjem zdenca „Francek“





Sjednica je završila u 20:55 sati.

KLASA: 024-08/25-003/1735
URBROJ: 251-13-11-4/009-25-2
Zagreb, 25. rujna 2025.

Zapisnik uredio/la:
Doris Drmak
PREDSJEDNIK
VIJEĆA MJESNOG ODBORA GRAČANI

Marijan Kos

